முதல் காதல் கடிதம். - காதல் கவிதை

அன்புள்ள .''.''.வுக்கு 
  நான் உன்னை முதல் முதல் பார்த்ததுமே எனக்குள் காதல் மாற்றங்கள் ஏற்ப்படுவதை உணர்ந்தேன்  ''ஆம் '' உனக்குள் நான் காதல் வயப்படுகிறேன் உன்னை பார்த்த முதல் சந்திப்பிலையே எனக்குள் காதல் வளர ஆரம்பித்து விட்டது. 
     உன் முதல் புன்னகை என்னை சுட்டபோது என் இதயத்தில் காதல் தீ கொழுந்துவிட்டு எரிந்தது என் இதயத்தை எரித்த உன் புன்னகை இப்போது உன் நினைவுகளை புகைத்துக்கொண்டே இருக்கிறது என்னுள். 
     உன்னை முதல் முதல் பார்க்கும் போது உங்கள் வீட்டின் கதவோர கட்டன் துணிகளுக்கிடையே மறைந்து கொண்டு அழகாய் உன் புருவங்களை உயர்த்தி உன் விழிகளால் நீ பார்த்தபோது உன்னை கண்டு நான் வெட்க்கப்பட்டு தலை குனிந்தேன் உனது விழிகளின் பார்வையால் அப்போதே எனக்குள் காதலை விதைத்து விட்டாய். 
    உன் அப்பா அம்மா விடம் நான் கைகுலுக்கி விடை பெற்ற போது நீ வாசலுக்கருகே நின்று காதல் பார்வைகளால் என் இதயத்தை வதம் செய்தாயே அன்று முதல் இன்றுவரை என் இதயம் உனக்குள் வீழ்ந்து கிடக்கிறது. 
    ஆதலால் உன்னை நான் காதலிக்கிறேன் நீ ஒருமுறை தான் என் கண்ணில் விழுந்தாய் ஆனால் என் கண்ணை விட்டு என்றும் பிரியாமல் பச்சை குத்தப்பட்டு விட்டது உன்முகம். 
    என் இதயத்தை திருடிய உன்னை நான் காதலிக்கிறேன் என் காதலை ஏற்றுக்கொள் உன்னிடம் என்னையும் என்காதலையும் கொடுத்துவிட்டேன். 
    உன்னிடம் சொல்லிவிட்டேன் என்ற தவிப்பை விட நீ யாரிடமும் சொல்லிவிட கூடாது என்ற தவிப்பே என்னை கவலையடைய செய்கிறது. 
  உனக்கு புரிந்திருக்கும் என்ற நம்பிக்கையுடன் உன் பதிலுக்காக எதிர் பார்த்துக்கொண்டிருக்கிரோம் நானும் என் காதலும். 
 இப்படிக்கு .அன்புடன் 
      உன் பதிலை எதிர் பார்த்துக்கொண்டிருக்கும் !